text: 32. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ.1326 της 10/13 Ιουλ. 1957 Περί τροποποιήσεως του ισχύοντος μισθολογίου των Δημοσίων Πολιτικών υπαλλήλων και Στρατιωτικών. Εκυρώθη δια του άρθρ. 36 Ν.Δ. 4242/1962. Λαβόν υπ’ όψη εισήγησιν του κ. Προέδρου της Κυβερνήσεως και των επί του Συντονισμού και Οικονομικών κ.κ. Υπουργών, αποφασίζει τας κάτωθι τροποποιήσεις του ισχύοντος μισθολογίου των Δημοσίων πολιτικών υπαλλήλων και στρατιωτικών: 1.-(Αναφέρεται στο επίδομα πολυετούς υπηρεσίας στους Δημ. υπαλλήλους και Στρατιωτικούς που καταργήθηκε από τον Νόμ. 754/1978 (Τόμ. 2Α, σελ. 384,858) και ισχύουν ήδη οι διατάξεις του άρθρ. 9 Νόμ. 1505/1984, (ΦΕΚ Α΄194) (Τόμ. 2Α, σελ. 384,9041) και Νόμ. 1643/1986 (ΦΕΚ Α΄ 126) (Τόμ. 2Α, σελ. 384,9065). 2.(Αφορά εκπαιδευτικούς λειτουργούς. Βλ. τόμ. 2Α σελ. 381). 3-6α.(Αφορώσαι διοικητικούς και δικαστικούς υπαλλήλους, παρατίθενται εν τόμ. 2Α σελ. 384, 01). 7.Εις τας διατάξεις του Νόμ. 2380/1953 «περί συμπληρώσεως του Α.Ν. 1502/1950, υπάγεται και ο Αντιστράτηγος αναπληρωτής Αρχηγού Γενικού Επιτελείου Στρατού. 8.(Κατηργήθη δια του άρθρ. 2 Ν.Δ. 732/1970, κατωτ. σελ. 300,01). 9.Αι αναγνωριστικαί πράξεις προσαυξήσεως του μισθού των στρατιωτικών λόγω πολυετούς υπηρεσίας, δύνανται μετ’ εξουσιοδότησιν του Υπουργού Εθνικής Αμύνης να εκδίδωνται υπό των Διοικητών των Μεγάλων Μονάδων και προκειμένου περί των υπηρετούντων εις το Κέντρον υπό Ανωτάτου Αξιωματικού του Γ.Ε.Σ., Γ.Ε.Ν., Γ.Ε.Α. 10.Εις το επί συμβάσει και έκτακτον υπαλληλικόν τεχνικόν προσωπικόν του Υπουργείου Εθνικής Αμύνης εκ διπλωματούχων των Ανωτάτων Σχολών του Εθνικού Μετσοβίου Πολυτεχνείου ή ισοτίμων της αλλοδαπής και εκ πτυχιούχων των Σχολών Υπομηχανικών του Εθνικού Μετσοβίου Πολυτεχνείου ή ισοτίμων της αλλοδαπής, το απασχολούμενον με την μελέτην, εκτέλεσιν και επίβλεψιν των έργων του προγράμματος κατασκευών κοινής υποδομής (ΝΑΤΟ) εν Ελλάδι, ως και των εις ορεινάς περιοχάς ειδικών εθνικών έργων, χορηγούνται από 1ης Φεβρ. 1957 συνολικαί αποδοχαί (βασικός μισθός, επιδόματα πάσης φύσεως και αποζημιώσεις) ίσαι προς τας από της ημερομηνίας ταύτης καταβαλλομένας εις τους αντιστοίχων βαθμών και κατηγοριών μονίμους υπαλλήλους του Υπουργείου Συγκοινωνιών και Δημοσίων Έργων, καταργουμένων από της αυτής ημερομηνίας  των δυνάμει του άρθρ. 2 του Ν.Δ. υπ’  Σελ. 282(α) Τεύχος Θ12-Σελ. 98 αριθ. 2896/1954 εις τους ανωτέρω υπαλλήλους χορηγουμένων επιδομάτων και αποζημιώσεων. Αι κατά τ' ανωτέρω συνολικαί αποδοχαί καθορισθήσονται κατά περίπτωσιν δια κοινής αποφάσεως των Υπουργών Εθνικής Αμύνης και Οικονομικών. Η δαπάνη δια την καταβολήν των κατά τ' ανωτέρω καθορισθησομένων επιδομάτων και αποζημιώσεων υπαλλήλων, βαρύνει τας πιστώσεις τας εκάστοτε διατιθεμένας υπό του Συμβουλίου του Βορειοαντλαντικού Οργανισμού (ΝΑΤΟ) δια την μελέτην εκτέλεσιν και επίβλεψιν των έργων τούτων των δε απασχολουμένων εις τα ειδικά εθνικά έργα ορεινών περιοχών τας πιστώσεις των έργων τούτων. Η δαπάνη δια την καταβολήν εις τους μονίμους τεχνικούς υπαλλήλους του Υπουργείου Εθνικής Αμύνης των υπό του Νόμ. 3670/1957 προβλεπομένων και δι’ αυτούς επιδομάτων μελέτης, εκτελέσεως και επιβλέψεως έργων βαρύνει τας πιστώσεις των έργων τούτων. 11.Η ισχύς της παρούσης, όπου δεν ορίζεται άλλως, άρχεται από 1ης Ιουλ. 1957. 